**Izziņa par atzinumos sniegtajiem iebildumiem**

**par Ministru kabineta rīkojuma projektu „Par Rīgas Doma padomes sastāvu”**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1. | Ministru kabineta rīkojuma projekts ,,Par Rīgas Doma padomes sastāvu” (turpmāk – Projekts). | **Tieslietu ministrija:**Saskaņā ar Doma baznīcas un klostera ansambļa likuma 10.panta pirmo daļu Ministru kabinets apstiprina Rīgas Doma padomes nolikumu, savukārt minētā panta otrā daļa paredz institūcijas, kuru deleģētie pārstāvji darbojas Rīgas Doma padomē. Ņemot vērā minēto, Tieslietu ministrija nesaskata nepieciešamību Rīgas Doma padomes sastāvā iekļaujamās amatpersonas apstiprināt ar Ministru kabineta rīkojumu.Ja Kultūras ministrija uzskata par nepieciešamu Rīgas Doma padomes personālsastāvu papildus apstiprināt, Tieslietu ministrijas ieskatā to var apstiprināt ar kultūras ministra rīkojumu. | **Nav ņemts vērā**Doma baznīcas un klostera ansambļa likuma (turpmāk – Likums) 10.panta pirmā daļa nosaka, lai uzraudzītu Doma baznīcas un klostera ansambļa izpētes, restaurācijas un renovācijas norisi un valsts piešķirtā finansējuma izlietojumu, tiek izveidota Rīgas Doma padome (turpmāk – Padome), kuras nolikumu apstiprina Ministru kabinets.Saskaņā ar Likuma 10.panta otro daļu Padomē ir septiņi locekļi – divi Latvijas Evaņģēliski luteriskās baznīcas pārstāvji (viens no viņiem – Doma baznīcas pārvaldes institūcijas pārstāvis), pa vienam pārstāvim no Ekonomikas ministrijas, Finanšu ministrijas, Kultūras ministrijas, Tieslietu ministrijas un Rīgas Domes. Likuma pārejas noteikumu 4.punkts nosaka, ka triju mēnešu laikā pēc šā likuma spēkā stāšanās Ministru kabinets apstiprina Padomes nolikumu un sastāvu. Ņemot vērā minēto, Ministru kabinets Padomes sastāvu apstiprināja ar Ministru kabineta 2005.gada 23.novembra rīkojumu Nr.740 „Par Rīgas Doma padomes sastāvu”, pamatojoties uz Likuma 10.panta pirmo daļu. Padomes sastāvs tika aktualizēts ar Ministru kabineta 2010.gada 1.septembra rīkojumu Nr.526 „Grozījumi Ministru kabineta 2005.gada 23.novembra rīkojumā Nr.740 „Par Rīgas Doma padomes sastāvu””.Valsts pārvaldes iekārtas likuma 10.panta pirmā un ceturtā daļa nosaka, ka valsts pārvalde ir pakļauta likumam un tiesībām. Tā darbojas normatīvajos aktos noteiktās kompetences ietvaros. Valsts pārvalde savas pilnvaras var izmantot tikai atbilstoši pilnvarojuma jēgai un mērķim. Valsts pārvaldei, atsevišķai iestādei vai amatpersonai, īstenojot valsts pārvaldes funkcijas, nav savu interešu.Ņemot vērā minēto, Kultūras ministrijai šobrīd nav tiesiska pamata mainīt Padomes apstiprināšanas kārtību, bet gan, ievērojot pēctecību, virzīt aktualizēto Padomes sastāvu apstiprināšanai Ministru kabinetā. Lai nodrošinātu Padomes efektīvu darbību un Likuma 10.panta trešajā daļā Padomei noteikto uzdevumu izpildi, nepieciešams steidzami aktualizēt Padomes locekļu amatus, kā arī ministriju un citu institūciju deleģētos pārstāvjus Padomē. Savukārt attiecībā uz norādi par to, ka Projekts satur fizisko personu datus un tāpēc Rīgas Doma padomes sastāvā iekļaujamās amatpersonas nepieciešams apstiprināt ar kultūras ministra rīkojumu, norādāms, ka Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.6. 111.6.apakšpunkts paredz Ministru kabineta rīkojuma projektu par konsultatīvo padomju, komisiju vai darba grupu izveidi virzīšanu izskatīšanai Ministru kabinetā un attiecīgi pārstāvju, kurus paredzēts iekļaut attiecīgajā padomē, komisijā vai darba grupā, norādīšanu Ministru kabineta rīkojuma projektā.  | **Tieslietu ministrija (iebildums izteikts pēc 26.05.2020. elektroniskās saskaņošanas):**Doma baznīcas un klostera ansambļa likuma 10.panta pirmā daļā, uz kuras pamata tiek izdots rīkojuma projekts, paredz, ka, lai uzraudzītu Doma baznīcas un klostera ansambļa izpētes, restaurācijas un kapitālā remonta (renovācijas) norisi un valsts piešķirtā finansējuma izlietojumu, tiek izveidota Rīgas Doma padome, kuras nolikumu apstiprina Ministru kabinets. Tādējādi attiecīgā norma deleģē Ministru kabinetam tiesības apstiprināt Rīgas Doma padomes nolikumu, nevis Rīgas Doma padomes sastāvu. Turklāt Rīgas Doma padomes sastāvu nosaka minētā likuma 10.panta otrā daļa.Kultūras ministrijas atsauce uz Doma baznīcas un klostera ansambļa likuma pārejas noteikumu 4.punkts, kurš paredz, ka triju mēnešu laikā pēc šā likuma spēkā stāšanās Ministru kabinets apstiprina Rīgas Doma padomes nolikumu un sastāvu, nav korekta, jo jauns rīkojums nevar būt izdots uz pārejas noteikumu pamata. Ņemot vērā minēto, Tieslietu ministrija norāda, ka rīkojuma projekts nav atbalstāms, jo deleģējums neparedz apstiprināt Rīgas doma padomes sastāvu ar Ministri kabineta rīkojumu. Turklāt rīkojuma projekts satur fizisko personu datus, tāpēc Tieslietu ministrija ierosina Rīgas Doma padomes sastāvā iekļaujamās amatpersonas apstiprināt ar kultūras ministra rīkojumu. | Precizēta Projekta pavadvēstules sadaļa „Iesniegšanas pamatojums” šādā redakcijā:„Projekts sagatavots, pamatojoties uz Doma baznīcas un klostera ansambļa likuma (turpmāk – Likums) 10.panta pirmo daļu, kas nosaka, lai uzraudzītu Doma baznīcas un klostera ansambļa izpētes, restaurācijas un renovācijas norisi un valsts piešķirtā finansējuma izlietojumu, tiek izveidota Rīgas Doma padome (turpmāk – Padome), kuras nolikumu apstiprina Ministru kabinets.Saskaņā ar Likuma 10.panta otro daļu Padomē ir septiņi locekļi – divi Latvijas Evaņģēliski luteriskās baznīcas pārstāvji (viens no viņiem – Doma baznīcas pārvaldes institūcijas pārstāvis), pa vienam pārstāvim no Ekonomikas ministrijas, Finanšu ministrijas, Kultūras ministrijas, Tieslietu ministrijas un Rīgas Domes. Saskaņā ar Ministru kabineta 2005.gada 22.novembra noteikumu Nr.876 „Rīgas Doma padomes nolikums” 3.punktu Padomes priekšsēdētājs ir Kultūras ministrijas pārstāvis. Likuma pārejas noteikumu 4.punkts nosaka, ka triju mēnešu laikā pēc šā likuma spēkā stāšanās Ministru kabinets apstiprina Padomes nolikumu un sastāvu. Ņemot vērā minēto, Ministru kabinets Padomes sastāvu apstiprināja ar Ministru kabineta 2005.gada 23.novembra rīkojumu Nr.740 „Par Rīgas Doma padomes sastāvu”, pamatojoties uz Likuma 10.panta pirmo daļu. Padomes sastāvs tika aktualizēts ar Ministru kabineta 2010.gada 1.septembra rīkojumu Nr.526 „Grozījumi Ministru kabineta 2005.gada 23.novembra rīkojumā Nr.740 „Par Rīgas Doma padomes sastāvu””.Lai nodrošinātu Padomes efektīvu darbību un Likuma 10.panta trešajā daļā Padomei noteikto uzdevumu izpildi, nepieciešams atkārtoti aktualizēt Padomes locekļu amatus, kā arī ministriju un citu institūciju deleģētos pārstāvjus Padomē. Saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktu grozījumu noteikumu projektu nesagatavo, ja tā normu apjoms pārsniedz pusi no spēkā esošo noteikumu normu apjoma. Šādā gadījumā sagatavo jaunu noteikumu projektu. Ņemot vērā minēto, Projekts paredz apstiprināt aktualizēto Padomes sastāvu un atzīt par spēku zaudējušu Ministru kabineta 2005.gada 23.novembra rīkojumu Nr.740 „Par Rīgas Doma padomes sastāvu”.Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.6. un 111.6.apakšpunktu par Ministru kabineta rīkojuma projektu par konsultatīvo padomju izveidi nepieciešams saņemt saskaņojumu no tām ministrijām un citām institūcijām, kuru pārstāvjus paredzēts iekļaut attiecīgajā padomē.” |

**Informācija par elektronisko saskaņošanu:**

|  |  |
| --- | --- |
| Datums | 2020.gada 26.maijā |
|  |  |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Rīgas Dome, Rīgas Evaņģēliski luteriskā baznīca |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  |  |  |  |  |

Rihards Antoņevičs

Nacionālās kultūras mantojuma pārvaldes

Pārvaldības daļas jurists

Tālr.67229400; Rihards.Antonevics@mantojums.lv